**Ministru kabineta noteikumu projekta “Grozījumi Ministru kabineta 2012.gada 21.februāra noteikumos Nr.133 “**[**Noteikumi par valsts nodevu par personu apliecinošu dokumentu izsniegšanu**](https://likumi.lv/ta/id/244579-noteikumi-par-valsts-nodevu-par-personu-apliecinosu-dokumentu-izsniegsanu)**”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Ministru kabineta noteikumu projekta “Grozījumi Ministru kabineta 2012.gada 21.februāra noteikumos Nr.133 “Noteikumi par valsts nodevu par personu apliecinošu dokumentu izsniegšanu”” mērķis ir noteikt valsts nodevas apmēru un maksāšanas kārtību par ārzemnieka personas apliecības izsniegšanu.  Projekts ir saistīts ar 2021.gada 17.jūnijā pieņemtajiem grozījumiem Personu apliecinošu dokumentu likumā, kas stājās spēkā 2021.gada 28.jūnijā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Iekšlietu ministrijas iniciatīva. Personu apliecinošu dokumentu likuma 5.panta devītā daļa un 2021.gada 17.jūnija grozījumi Personu apliecinošu dokumentu likumā. Ar Ministru kabineta 2019. gada 7. maijā rīkojumu Nr.210 apstiprinātā Valdības rīcības plāna Deklarācijas par Artura Krišjāņa Kariņa vadītā Ministru kabineta iecerēto darbību īstenošanai 198.3.punktā noteiktā uzdevuma, kas nosaka pilnveidot normatīvo regulējumu vienotai ārzemnieku reģistrācijai Latvijā, izpilde. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Personu apliecinošu dokumentu likuma 5.panta devītajā daļā noteikts, ka valsts nodevas apmēru, samaksas kārtību, atvieglojumus un atbrīvojumus no valsts nodevas par personas apliecības izsniegšanu nosaka Ministru kabinets.  Pašreiz Ministru kabineta 2012.gada 21.februāra noteikumi Nr.133 “[Noteikumi par valsts nodevu par personu apliecinošu dokumentu izsniegšanu](https://likumi.lv/ta/id/244579-noteikumi-par-valsts-nodevu-par-personu-apliecinosu-dokumentu-izsniegsanu)” (turpmāk - Noteikumi Nr.133) nosaka valsts nodevas apmēru un maksāšanas kārtību par Latvijas pilsoņa, Latvijas nepilsoņa, citas Eiropas Savienības dalībvalsts, Eiropas Ekonomikas zonas valsts vai Šveices Konfederācijas pilsoņa personas apliecības (turpmāk - Savienības pilsoņa personas apliecība) un uzturēšanās atļaujas izsniegšanu.  No 2021.gada 28.jūnija Personu apliecinošu dokumentu likumā noteikts jauns personas apliecības tips - ārzemnieka personas apliecība.  Projektā ir paredzēts:  - noteikt valsts nodevas apmēru par ārzemnieka personas apliecības izsniegšanu;  - precizēt Noteikumu Nr.133 normu, kas paredz atbrīvojumu no valsts nodevas par ārzemnieka personas apliecības izsniegšanu, nosakot, ka no valsts nodevas samaksas par ārzemnieka personas apliecības izsniegšanu tiek atbrīvots patvēruma meklētājs.  Atbilstoši Fizisko personu reģistra likumā noteiktajam Fizisko personu reģistrā tiek paplašināts Iedzīvotāju reģistra subjektu loks ar ārzemniekiem, kuriem ir tiesiska saikne ar Latviju, proti, Fizisko personu reģistrā papildus Iedzīvotāju reģistra likuma subjektiem tiks iekļautas ziņas par ārzemnieku:  1) kuram ir tiesiska saikne ar Latvijas Republiku, uz kuras pamata veidojas vai ir izveidojušās savstarpējas tiesības un pienākumi nekustamā īpašuma, komercdarbības, veselības, nodokļu, pabalstu un izglītības jomā,  2) kurš vēlas saņemt ārzemnieka personas apliecību, lai veicinātu ekonomikas, zinātnes, izglītības vai kultūras sakaru attīstību,  3) kurš vēlas Latvijas Republikā saņemt valsts pārvaldes pakalpojumus elektroniski, izmantojot Eiropas Savienības dalībvalsts, Eiropas Ekonomikas zonas valsts vai Šveices Konfederācijas izsniegto elektroniskās identifikācijas līdzekli,  4) kurš ir patvēruma meklētājs Latvijas Republikā.  Ņemot vērā, ka no 2021.gada 28.jūnija Fizisko personu reģistrā uzsāk reģistrēt ārzemniekus atbilstoši Fizisko personu reģistra likuma 4.panta pirmās daļas 2.punkta “d“, “e” un “f” un “i” apakšpunktā noteiktajam, kā arī, lai ieviestu Ministru kabineta 2016.gada 11.augusta rīkojumā Nr.439 “Par Konceptuālo ziņojumu par fizisko personu reģistru” noteikto, kas paredz ārzemniekiem Latvijā iegūt digitālo identitāti, Personu apliecinošu dokumentu likumā no 2021.gada 28.jūnija ir ieviesta ārzemnieka personas apliecība.  Paredzot noteikt par ārzemnieka personas apliecības izsniegšanu maksājamo valsts nodevu, valsts nodevas apmērs šim personu apliecinoša dokumenta tipam nav pielīdzināts tām šobrīd spēkā esošajām Noteikumu Nr.133 normām, kas nosaka valsts nodevas apmēru par Latvijas pilsoņa, nepilsoņa personas apliecības, Savienības pilsoņa personas apliecības vai uzturēšanās atļaujas izsniegšanu, pamatojoties uz sekojošiem apsvērumiem:   * Personu apliecinošu dokumentu likumā Latvijas pilsonim un nepilsonim šobrīd noteikts pienākums obligāti saņemt personu apliecinošu dokumentu, pasi vai personas apliecību, bet no 2023.gada 1.janvāra – Latvijas pilsonim un nepilsonim obligāts personu apliecinošs dokuments būs Latvijas pilsoņa vai nepilsoņa personas apliecība. Tāpat arī trešās valsts pilsonim, kas saņem uzturēšanās atļauju Latvijas Republikā vai Eiropas Savienības pilsonim, kas Latvijā saņem Savienības pilsoņa personas apliecību, migrācijas jomu regulējošās tiesību normās ir noteikts obligāts pienākums šo dokumentu saņemt. Nosakot valsts nodevas apmēru par Latvijas pilsoņa, nepilsoņa personas apliecības, Savienības pilsoņa personas apliecības vai uzturēšanās atļaujas izsniegšanu, ir ņemti vērā arī sociālie aspekti, proti, vai valsts nodevas apmērs ir samērīgs un vai valsts nodevas nomaksa par obligāti noteikta personu apliecinoša dokumenta saņemšanu nav nesamērīgs slogs kādai no neaizsargātām sabiedrības grupām. * Atšķirībā no citiem Personu apliecinošu dokumentu likumā noteiktajiem personas apliecību tipiem, ārzemnieka personas apliecība ir vienīgais personu apliecinošais dokuments, kuru ārzemnieks saņems tikai pēc savas vēlēšanās, proti, valsts neparedz nekādus nosacījumus, kas personai uzliktu šādu pienākumu. * Nosakot valsts nodevas apmēru par ārzemnieka personas apliecības izsniegšanu, ir ņemta vērā tuvāko kaimiņvalstu pieredze, proti, Igaunijas pieredze, kur līdzīgi dokumenti jau tiek izsniegti un Lietuvā tuvākajā laikā paredzētie nosacījumi.   Piemēram, par Igaunijas Republikas e-rezidenta kartes saņemšanu pašlaik maksājama valsts nodeva 100 *euro* apmērā. Savukārt, ja e-rezidenta karte tiek saņemta Igaunijas Republikas vēstniecībā ārvalstī, tad personai jārēķinās ar valsts nodevas un dokumentu sūtīšanas izdevumiem, kas kopā ir 120 *euro* (https://learn.e-resident.gov.ee/hc/en-us/articles/360000625118-Costs-fees).  Arī Lietuvas Republikā, sekojot Igaunijas piemēram paredzēts ieviest e-rezidenta statusu, un Lietuvas Republikas Iekšlietu ministrijas migrācijas dienests paredz izsniegt elektroniskās identifikācijas kartes, nosakot ārzemniekiem valsts nodevu par tās izsniegšanu 110 *euro* apmērā.   * Paredzams, ka Latvijā, līdzīgi kā kaimiņvalstīs Lietuvā un Igaunijā, ārzemnieka personas apliecība būs saņemama vai nu atrodoties Latvijā vai arī Latvijas Republikas vēstniecībā vai pārstāvniecībā ārvalstī (turpmāk – pārstāvniecības) un personai būs jārēķinās ar konsulārās nodevas un valsts nodevas samaksas nepieciešamību. * Ārlietu ministrija, saskaņojot likumprojektu “Grozījumi Personu apliecinošu dokumentu likumā” attiecībā uz ārzemnieka personas apliecībām, sniedza viedokli, ka par šī pieteikuma noformēšanu ārzemnieka personas apliecības izgatavošanai tiks iekasēta arī konsulārā atlīdzība, balstoties uz tiem pašiem principiem, kas pašlaik tiek pielietoti attiecībā uz pārējiem pieteikumiem personu apliecinošu dokumentu saņemšanai. Šim veikti attiecīgi grozījumi Ministru kabineta 2018.gada 21.novembra noteikumos Nr. 707 “Ārlietu ministrijas konsulārās atlīdzības cenrādis un kārtība, kādā tiek iekasēta konsulārā atlīdzība un valsts nodevas”. Ārlietu ministrijas sniegtā informācija par pārstāvniecībām, kurās tiks pieņemti pieteikumi ārzemnieka personas apliecības izsniegšanai, kā arī iekasēta valsts nodeva un konsulārā atlīdzība, ietverta 2021.gada 17.jūnija grozījumu Personu apliecinošu dokumentu likumā anotācijā.   Ņemot vērā iepriekš minētos apsvērumus, projektā paredzēts noteikt, ka par ārzemnieka personas apliecības izsniegšanu maksājama valsts nodeva 80 *euro* apmērā.  Pašreiz Noteikumos Nr.133 ir noteikts atšķirīgs valsts nodevas apmērs par personas apliecības izsniegšanu atkarībā no tā, vai personu apliecinošs dokuments tiek sagatavots izsniegšanai divu darba dienu vai 10 darba dienu laikā no dokumentu iesniegšanas Pilsonības un migrācijas lietu pārvaldes teritoriālajā nodaļā Latvijā vai pārstāvniecībā ārvalstīs. Paredzams, ka ievērojama daļa no ārzemnieka personas apliecības saņēmējiem vēlēsies to saņemt ārvalstīs un līdz ar to personai būs jārēķinās ar nepieciešamo laiku sagatavotās ārzemnieka personas apliecības nosūtīšanai uz pārstāvniecību, tāpēc valsts nodevas apmērs par ārzemnieka personas apliecības saņemšanu netiek diferencēts atkarībā no tā, cik dienu laikā to sagatavos izsniegšanai.  Projektā paredzēts, ka no valsts nodevas samaksas par ārzemnieka personas apliecības saņemšanu tiek atbrīvots patvēruma meklētājs, proti, persona, kura ir iesniegusi iesniegumu par bēgļa vai alternatīvā statusa piešķiršanu, laika posmā līdz bēgļa vai alternatīvas personas statusa piešķiršanai.  Pašlaik atbilstoši Patvēruma likuma 8.panta otrajai daļai Valsts robežsardze, saskaņā ar Ministru kabineta 2016.gada 12.jūlija noteikumiem Nr.458 “Noteikumi par patvēruma meklētāja personas dokumentu un tā izsniegšanas kārtību”, izsniedz patvēruma meklētājam personas dokumentu, kas apliecina patvēruma meklētāja statusu un dod tiesības uzturēties Latvijas Republikas teritorijā patvēruma procedūras laikā, proti no brīža, kad iesniegts iesniegums par bēgļa vai alternatīvā statusa piešķiršanu, līdz brīdim, kad noslēdzies administratīvais process par iepriekš minēto iesniegumu. Pienākums izsniegt patvēruma meklētājam personas dokumentu izriet no Eiropas Parlamenta un Padomes direktīvas 2013/33/EK (2013.gada 26.jūnijs), ar ko nosaka standartus starptautiskās aizsardzības pieteikumu iesniedzēju uzņemšanai, 6.panta, kas cita starpā paredz, ka dalībvalstis neizvirza pieteikuma iesniedzējiem nevajadzīgas vai nesamērīgas prasības par dokumentiem vai citas administratīvās prasības pirms to tiesību piešķiršanas, kuras tam pienākas saskaņā ar šo direktīvu, tikai tā iemesla dēļ, ka viņi ir starptautiskās aizsardzības pieteikuma iesniedzēji. Patvēruma meklētāju tiesību nodrošināšanai patvēruma procedūras laikā atbilstoši starptautisko tiesību principiem, t.sk. direktīvas 2013/33/EK prasībām, ir izveidota īpaša sistēma, kas ņem vērā minētās kategorijas īpašo situāciju un vajadzības, paredzot dažāda veida atvieglojumus pakalpojumu saņemšanai, piemēram attiecībā uz izmitināšanu, veselības aprūpi u.c. Līdz ar to šobrīd par patvēruma meklētāja personas dokumenta saņemšanu nav paredzēts maksāt valsts nodevu. Projektā paredzētajā gadījumā, ja patvēruma meklētājs laika posmā no iesnieguma iesniegšanas brīža par bēgļa vai alternatīvā statusa piešķiršanu līdz brīdim, kad bēgļa vai alternatīvais statuss šai personai piešķirts, vēlēsies saņemt ārzemnieka personas apliecību, par šī dokumenta izsniegšanu paredzams noteikt atbrīvojumu no valsts nodevas. |
| 3. | Projekta izstrādē iesaistītās institūcijas un publiskas personas kapitālsabiedrības | Pilsonības un migrācijas lietu pārvalde. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kuras saņems ārzemnieka personas apliecību.  Pilsonības un migrācijas lietu pārvalde un Ārlietu ministrija. |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā, ka tiks ieviests jauns personas apliecības tips – ārzemnieka personas apliecība, secināms, ka administratīvais slogs pieaugs Pilsonības un migrācijas lietu pārvaldes un Latvijas Republikas vēstniecību un pārstāvniecību amatpersonām, kuras noformē un izsniedz personu apliecinošus dokumentus. |
| 3. | Administratīvo izmaksu monetārs novērtējums | Administratīvo izmaksu aprēķins:  C (elektroniska iesnieguma ārzemnieka personas apliecības saņemšanai noformēšana, t.sk. informācijas pārbaude informācijas sistēmās vai ierašanās Pilsonības un migrācijas lietu pārvaldē iesnieguma ārzemnieka personas apliecības izsniegšanai noformēšanai; izgatavotās personas apliecības izsniegšana) = atalgojums 4,60 *euro*/h x 0,5h x (2000 Fizisko personu reģistrā reģistrēto ārzemnieku x 1 iesniegums ārzemnieka personas apliecības izsniegšanai) = 4600 *euro*.  Administratīvās izmaksas pavisam kopā: 4600 *euro*.  Administratīvo izmaksu monetārs novērtējums netiek aprēķināts ārzemnieka personas apliecības saņēmējam, ņemot vērā, ka personai tiek piedāvāta iespēja izmantot publiskās pārvaldes e-pakalpojumus, lietot e-adresi, elektroniski identificēties un parakstīt dokumentus, bet personai nav pienākuma šādu dokumentu saņemt. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021.gads | | Turpmākie trīs gadi (*euro*) | | | | |
| 2022.gads | | 2023.gads | | 2024.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, sa-līdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, sa-līdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru  2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 5 263 453 | 0 | 5 995 910 | 0 | 3 665 735 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 5 263 453 | 0 | 5 995 910 | 0 | 3 665 735 | 0 | 0 |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi | 9 596 410 | 0 | 6 931 044 | 0 | 6 125 978 | 0 | 0 |
| 2.1. valsts pamatbudžets | 9 596 410 | 0 | 6 931 044 | 0 | 6 125 978 | 0 | 0 |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme |  |  |  |  |  |  |  |
| 3.1. valsts pamatbudžets |  |  |  |  |  |  |  |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  |  |  |  |  |  |  |
| 5. Precizēta finansiālā ietekme | X |  | X |  | X |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar Ministru kabineta 2011.gada 27.jūlija rīkojuma Nr.347 “Par informācijas sistēmas darbības koncepcijas aprakstu “Pasu sistēmas un Vienotās migrācijas informācijas sistēmas attīstība elektronisko identifikācijas karšu un elektronisko uzturēšanās atļauju (karšu) izsniegšanai”” 9.2.apakšpunktu ieņēmumi no valsts nodevas par personas apliecības izsniegšanu noteikti 2021.gadā ne mazāk kā 5 263 453 *euro* apmērā, 2022.gadā ne mazāk kā 5 995 910 *euro* apmērā un 2023.gadā ne mazāk kā 3 665 735 *euro* apmērā. Ieņēmumi no valsts nodevas par personas apliecības izsniegšanu izpildi 2020. gadā sastāda 56% no 2020.gadam plānotā ieņēmumu apmēra (plāns 5 024 537 *euro*; izpilde 2 814 897 *euro*), savukārt 2021.gada piecos mēnešos ieņēmumu izpilde ir 21% no 2021. gada plānotā ieņēmumu apmēra (plāns 2021. gadam kopā 5 263 453 *euro*; plāns 2021.gada piecos mēnešos 2 193 105 *euro*; izpilde 2021.gada piecos mēnešos 1 106 369 *euro*). Tādējādi kopējā ieņēmumu prognoze no valsts nodevas par personas apliecības izsniegšanu 2021., 2022. un 2023.gadam netiek palielināta.  Atbilstoši ERAF projekta “Fizisko personu datu pakalpojumu modernizācija” ietvaros plānotajiem rezultatīvajiem rādītājiem, paredzams, ka divus gadus pēc projekta beigām, proti, līdz 2023.gada beigām jāizsniedz aptuveni 800 ārzemnieku personas apliecības (kas ir 5% no paredzētā 16 tūkstošu Fizisko personu reģistrā reģistrēto ārzemnieku skaita), bet no 2024.gada – aptuveni 3200 personas (kas ir 10% no paredzētā 32 tūkstošu Fizisko personu reģistrā reģistrēto ārzemnieku skaita). Tā kā pirmajos gados izsniedzamo ārzemnieka personas apliecību skaits nav precīzi nosakāms, un ņemot vērā, ka līdz 2023.gadam ir jāizsniedz 800 ārzemnieka personas apliecību, Pilsonības un migrācijas lietu pārvalde prognozē pakāpenisku ārzemnieka personas apliecību pieprasījuma pieaugumu, paredzot, ka 2021.un 2022.gadā kopā Pilsonības un migrācijas lietu pārvalde varētu izsniegt 800 ārzemnieka personas apliecības, 2023.gadā - 1200, bet 2024.gadā - 2000 ārzemnieka personas apliecību.  Tā kā par ārzemnieka personas apliecības izsniegšanu paredzēta valsts nodeva 80 *euro* apmērā, ņemot vērā, ka Fizisko personu reģistra likums stājas spēkā 28.06.2021.un paredzot pakāpenisku ārzemnieka personas apliecību pieprasījuma pieaugumu ik gadu, paredzami sekojoši valsts nodevas ieņēmumi par ārzemnieka personas apliecību izsniegšanu:  2021.gadā: 200 personas apliecības x 80 *euro* = 16 000 *euro*;  2022.gadā: 600 personas apliecības x 80 *euro* = 48 000 *euro*;  2023.gadā: 1200 personas apliecības x 80 *euro* = 96 000 *euro*;  2024.gadā: 2000 personas apliecības x 80 *euro* = 160 000 *euro*.  Nodeva par ārzemnieka personas apliecības izsniegšanuparedzēta ***80 euro.***  ***Aprēķins:***   |  |  |  |  | | --- | --- | --- | --- | | Izdevumu EKK | Izdevumu EKK nosaukums | Aprēķins | Izmaksas, *euro* | | 2250 | „Informācijas tehnoloģiju pakalpojumi” | Personu apliecinošu dokumentu informācijas sistēmas (PADIS) programmatūras un specializētās aparatūras uzturēšanas izdevumi:  357 579 euro (gadā) x 0,0000035 = 1,25 euro.  Personu apliecinošu dokumentu informācijas sistēmas (PADIS) programmatūras un specializētās aparatūras uzturēšanas izdevumiem, kas attiecināmi uz konkrēto valsts nodevu, noteikšanai tiek piemērots koeficients 0,0000035, jo informācijas sistēmas uzturēšanas izdevumi tiek uzskaitīti iestādē kopumā. | 1,25 | | 2390 | “Pārējās preces” | Personas apliecību sagataves izmaksas 4.50 euro + PVN 0,95 *euro* = 5,45 *euro* | 5,45 | | 5120 | „Licences, koncesijas un patenti, preču zīmes un līdzīgas tiesības” | Personu apliecinošu dokumentu informācijas sistēmas (PADIS) nolietojums gadā:  2 333 554 *euro* x 0,0000035 = 8,17 *euro*.  Iedzīvotāju reģistra informācijas sistēmas uzturēšanas izdevumi, kas attiecināmi uz konkrēto valsts nodevu, noteikšanai tiek piemērots koeficients 0,00000076, jo informācijas sistēmas izdevumi tiek uzskaitīti iestādē kopumā. | 8,17 | | 5238 | Datortehnika, sakaru un cita biroja tehnika | Personu apliecinošu dokumentu specializētās aparatūras nolietojums gadā:  38 400 *euro* x 0,0000035 = 0,13 *euro* | 0,13 | | KOPĀ |  | 1,25 *euro* + 5,45 *euro* + 8,17 *euro* + 0,13 *euro*= 15 *euro* | **15,00** |   Ņemot vērā, ka valsts nodevas pamatlikme 15 *euro* par personas apliecības izsniegšanu 10 darbdienu laikā ir noteikta ar Ministru kabineta 2012.gada 21.februāra noteikumiem Nr.133 ”Noteikumi par valsts nodevu par personu apliecinošu dokumentu izsniegšanu”, aprēķinātajiem izdevumiem ārzemnieka personas apliecības izsniegšanā tiek piemērots koeficients 3 par dokumenta izsniegšanas steidzamību divu darbdienu laikā, ievērojot, ka ārzemnieka personas apliecības izsniegšana jānodrošina divu darbdienu laikā, kamēr ārzemniekam ir tiesisks pamats uzturēties Latvijā, proti, uz izsniegtās vīzas, ar mērķi saņemt ārzemnieka personas apliecību, laiku.  ***Kopā: 15 euro x3 (steidzamības koeficients) = 45 euro***  Ņemot vērā, ka ārzemnieka personas apliecība nav obligāts personu apliecinošs dokuments, bet gan tās saņemšana būs Fizisko personu reģistra tiesību subjekta brīva izvēle un īpaša iespēja saņemt kvalificētus paaugstinātas drošības elektroniskās identifikācijas līdzekļus - drošs elektroniskais paraksts, kas Latvijā noteikti kā vienīgais identifikācijas līdzeklis lielam klāstam valsts pārvaldes sniegto e-pakalpojumu, un lietot minētos elektroniskās identifikācijas līdzekļus, atrodoties ārvalstīs, papildus aprēķinātajiem izdevumiem ārzemnieka personas apliecības izsniegšanā tiek piemērots koeficients 1,778 par ārzemnieka personas apliecības izsniegšanas ekskluzivitāti.  Ārzemnieka personas apliecības izsniegšana ļaus personai pilnvērtīgi izmantot Latvijas e-pakalpojumus, darboties elektroniskajā vidē, izveidot e-adresi, lai nodrošinātu komunikāciju ar valsts iestādēm (Valsts ieņēmumu dienestu, Uzņēmumu reģistru u.c.), ērti, droši un ātri apliecināt savu identitāti iestādēs un uzņēmumos (piemēram, kredītiestādē), kas vienlaikus dos ievērojamus ieguvumus arī iestādēm un uzņēmumiem, proti, darbiniekam, pārbaudot personas identitāti nebūs jāpatērē ilgs laiks personas identificēšanai, dokumenta izpētei (vai dokuments ir autentisks), it īpaši, ja persona uzrāda tādas valsts izdotu personu apliecinošu dokumentu, kas Latvijā, pieprasot un saņemot iestāžu un uzņēmumu pakalpojumus, tiek reti uzrādīts un nav uzreiz atpazīstams bez padziļinātām pārbaudēm.  Līdz ar to, izdevumu aprēķinam piemērojot ekskluzivitātes koeficientu 1,778, valsts nodevas likme par ārzemnieka personas apliecības izsniegšanu nosakāma 80 *euro* apmērā.  ***Kopā: 45 euro x 1,778 (ekskluzivitātes koeficients) = 80,01 euro*** | | | | | | |
| 6.1. detalizēts ieņēmumu aprēķins  \_\_\_\_\_\_\_\_\_\_\_\_  6.2. detalizēts izdevumu aprēķins |
| Amata vietu skaita izmaiņas | Nav paredzētas. | | | | | | |
| 8. Cita informācija | Atbilstoši ERAF projekta "Fizisko personu datu pakalpojumu modernizācija" ietvaros plānotajiem rezultatīvajiem rādītājiem, tika plānots, ka 2 gadus pēc projekta beigām, proti, līdz 2023.gadam ārzemnieku personas apliecības tiks izsniegtas vismaz 800 personām (kas ir 5% no paredzētā 16 tūkstošu Fizisko personu reģistrā reģistrēto ārzemnieku skaita), bet 2024.gadā – aptuveni 3200 personām (kas ir 10% no paredzētā 32 tūkstošu Fizisko personu reģistrā reģistrēto ārzemnieku skaita).  Atbilstoši  Ministru kabineta 2018.gada 7.septembra rīkojuma Nr.420   “Grozījumi Ministru kabineta 2011.gada 27.jūlija rīkojumā Nr.347 “Par informācijas sistēmas darbības koncepcijas aprakstu “Pasu sistēmas un Vienotās migrācijas informācijas sistēmas attīstība elektronisko identifikācijas karšu un elektronisko uzturēšanās atļauju (karšu) izsniegšanai”” sākotnējās ietekmes novērtējuma ziņojumā (anotācija) noteiktajam uzdevumam Iekšlietu ministrijai izstrādāt un iekšlietu ministram līdz 2022.gada 1.maijam iesniegt noteiktā kārtībā Ministru kabinetā rīkojuma projektu par grozījumiem Ministru kabineta 2011.gada 27.jūlija rīkojumā Nr.347 “Par informācijas sistēmas darbības koncepcijas aprakstu “Pasu sistēmas un Vienotās migrācijas informācijas sistēmas attīstība elektronisko identifikācijas karšu un elektronisko uzturēšanās atļauju (karšu) izsniegšanai””, paredzot valsts pamatbudžeta ieņēmumu prognozi no valsts nodevas par pasu izsniegšanu un valsts nodevas par personas apliecības izsniegšanu, kā arī ilgtermiņa saistības  budžeta apakšprogrammā 11.01.00 “Pilsonības un migrācijas lietu pārvalde” no 2024. līdz 2027.gadam. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Projekts ir saistīts ar 2021.gada 17.jūnijā pieņemtajiem grozījumiem Personu apliecinošu dokumentu likumā, kas stājās spēkā 2021.gada 28.jūnijā, un Ministru kabineta noteikumu projektu “Grozījumi Ministru kabineta 2012.gada 21.februāra noteikumos Nr.134 “Personu apliecinošu dokumentu noteikumi” |
| 2. | Atbildīgā institūcija | Pilsonības un migrācijas lietu pārvalde |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| |  |  |  | | --- | --- | --- | | 1. | Saistības pret Eiropas Savienību | Projekts šo jomu neskar. | | 2. | Citas starptautiskās saistības | Projekts šo jomu neskar. | | 3. | Cita informācija | Nav. | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Plānots projektu un tā sākotnējās ietekmes novērtējuma ziņojumu (anotāciju) pirms tā iesniegšanas Valsts sekretāru sanāksmē ievietot Iekšlietu ministrijas tīmekļa vietnē sadaļā “Sabiedrības līdzdalība”, aicinot sabiedrību izteikt savu viedokli par projektu. |
| 2. | Sabiedrības līdzdalība projekta izstrādē | Saskaņā ar Ministru kabineta 2009. gada 25. augusta noteikumu Nr.970 ”Sabiedrības līdzdalības kārtība attīstības plānošanas procesā” 7.4.1. apakšpunktu sabiedrības pārstāvji ir aicināti līdzdarboties, rakstiski sniedzot viedokli par projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Iekšlietu ministrijas tīmekļa vietnē www.iem.gov.lv sadaļā “Sabiedrības līdzdalība”: https://www.iem.gov.lv/lv/sabiedribas-lidzdaliba |
| 3. | Sabiedrības līdzdalības rezultāti | Sadaļa tiks aizpildīta pēc viedokļu saņemšanas. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pilsonības un migrācijas lietu pārvalde, Ārlietu ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav. |

Iekšlietu ministre M.Golubeva

Vīza: valsts sekretārs D.Trofimovs

*D.Kupče, 67219543*

[*dace.kupce@pmlp.gov.lv*](mailto:dace.kupce@pmlp.gov.lv)